b'\n_START_ARTICLE_\nKukuriku koalicija\n_START_SECTION_\nPovijest\n_START_PARAGRAPH_\nU srpnju 2009. u Kastvu, gradi\xc4\x87u kraj Rijeke, u restoranu \'Kukuriku\' na\xc5\xa1li su se predstavnici oporbenih stranaka Hrvatske. Susret \xc4\x8delnika SDP-a, HNS-a i IDS-a novinari najavljuju kao stvaranje \'Kukuriku koalicije\'._NEWLINE_U srpnju u Belom Manastiru 2010. nalaze se predsjednik SDP-a Zoran Milanovi\xc4\x87, predsjednik HNS-a Vesna Pusi\xc4\x87 i predsjednik IDS-a Ivan Jakov\xc4\x8di\xc4\x87. Ovoga puta \'Kukuriku koaliciji\' pridru\xc5\xbeuje se i predsjednik HSU-a Silvano Hrelja._NEWLINE_Zoran Milanovi\xc4\x87, Radimir \xc4\x8ca\xc4\x8di\xc4\x87, Ivan Jakov\xc4\x8di\xc4\x87 i Silvano Hrelja u studenom 2010. ponovo se nalaze u Kastvu te formaliziraju prija\xc5\xa1nje dogovore potpisivanjem dokumenta naziva \'Savez za promjene\' koji govori o ciljevima i zajedni\xc4\x8dkom izlasku SDP-a, HNS-a, IDS-a i HSU-a na sljede\xc4\x87e parlamentarne izbore._NEWLINE_Na Markovu trgu u Zagrebu 15. srpnja 2011. godine, na dvogodi\xc5\xa1njicu prvog neformalnog okupljanja \xc4\x8delnika ovih stranaka u Kastvu, zajedni\xc4\x8dki je izlazak na izbore formaliziran potpisivanjem koalicijskog ugovora slu\xc5\xbebenog naziva "Sporazum o zajedni\xc4\x8dkom izlasku na izbore za Hrvatski sabor"._NEWLINE_Dva mjeseca poslije, 15. rujna 2011. godine u Zagrebu Kukuriku koalicija javnosti objavljuje svoj program podijeljen u 21 poglavlje, naziva "Plan 21".'